**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz no valsts budžeta programmas 02.00.00 „Līdzekļi neparedzētiem gadījumiem” 2020. gadā piešķirt Izglītības un zinātnes ministrijai līdz 2 455 983 *euro z*inātnisko institūciju zinātnes izcilības un snieguma finansējuma nodrošināšanai pētniecības specializācijas, izcilības un ietekmes stiprināšanai – vienotas akadēmiskās un zinātniskās karjeras sistēmas reformas uzsākšanai un zinātnes un inovācijas lomas palielināšanai, mazinot Covid-19 krīzes radīto negatīvo seku ietekmi uz zinātnes nozari. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Covid-19 infekcijas izplatības seku pārvarēšanas likuma 24. un 25. pants un Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punkts.
2. Ministru kabineta 2020. gada 2. jūnija sēdes protokollēmuma „Informatīvais ziņojums „Par pasākumiem Covid-19 krīzes pārvarēšanai un ekonomikas atlabšanai”” (prot. Nr.38 49.§.) 14. punkts.
3. Ministru kabineta 2020. gada 11. augusta sēdes protokollēmuma “Informatīvais ziņojums “Par Izglītības un zinātnes ministrijas pasākumiem Covid-19 krīzes pārvarēšanai un ekonomikas atlabšanai”” 2.punkts (izskatīts Ministru kabineta 2020. gada 11. augustā sēdē).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijā nepastāv akadēmiskā un zinātniskā personāla garantētās nodarbinātības jeb tenūras sistēma, kad vēlētajam akadēmiskajam un zinātniskajam personālam, iegūstot noteiktu amatu, piemēram, asociētā profesora vai profesora amatu, un izpildot iepriekš zināmus nosacījumus, tiek nodrošināta stabila nodarbinātība (beztermiņa darba līgums pretstatā darba līguma slēgšanai tikai uz ievēlēšanas laiku – 6 gadiem), un tas liedz motivēt, piesaistīt un noturēt labāko personālu ilgtermiņā. Līdz ar to, lai stiprinātu augstskolu un zinātnisko institūtu kapacitāti, veicinātu zinātnisko ekselenci un zināšanu pārnesi, arī Latvijā ir jāveido akadēmiskā un zinātniskā personāla motivācijas un nodarbinātības sistēma – tenūra, ko paredzēts sākt ieviest, sākot ar 2022. gadu. Lai uzsāktu ieviest vienotu akadēmiskas un zinātniskās karjeras sistēmas reformu, lai nodrošinātu zinātnisko institūciju zinātnes izcilības un snieguma finansējumu pētniecības specializācijās, izcilības un ietekmes stiprināšanai, finansējuma ietvaros no valsts budžeta programmas 02.00.00 „Līdzekļi neparedzētiem gadījumiem” ir paredzēts konkursa kārtībā piešķirt zinātniekiem (orientējoši 100 grantus) individuālu pētniecības projektu īstenošanai, tādējādi radot iespēju celt savu zinātnisko kvalifikāciju pirms tenūras akadēmisko amatu ieviešanas Latvijā. Projektu pieteikumus sagatavo zinātnieki, definējot tematus, mērķus un uzdevumus. Granta piešķiršanas galvenais kritērijs ir zinātniskā kvalitāte. Pasākums tiks īstenots atklāta projektu konkursa kārtībā, izmantojot vispārīgo Fundamentālo un lietišķo pētījumu projektu grantu normatīvo regulējumu (saskaņā ar 2017. gada 12. decembra Ministru kabineta noteikumiem Nr. 725 “Fundamentālo un lietišķo pētījumu projektu izvērtēšanas un finansējuma administrēšanas kārtība”).Projektu mērķis ir nodrošināt sešu zinātnes nozaru grupu[[1]](#footnote-1) attīstību individuālo pētniecības projektu īstenojamo pētījumu ietvaros, radot jaunas zināšanas un inovatīvus risinājumus Covid-19 seku mazināšanai, kā arī veicinot jaunu vai stiprinot esošo individuālo zinātnieku vadīto zinātnisko grupu attīstību. Pasākuma īstenošanai būs ietekme lielāku iekļaušanos Eiropas zinātnes telpā un tā atbilst Latvijas pozīcijai[[2]](#footnote-2). Horvātijas prezidentūras Eiropas Savienības Padomē izstrādātā rīcības plāna īstenošana ir koordinēta starptautiskās pētniecības un attīstības sadarbības iniciatīva. Šajā rīcības plānā “Eiropas pētniecības telpas aktivitātes cīņai pret koronavīrusa izraisīto Covid-19 pandēmiju” (*First ERAvsCorona Action Plan*[[3]](#footnote-3)) ir noteiktas 10 Eiropas prioritārās pētniecības un inovācijas aktivitātes. Programma sniegs tiešu ieguldījumu 5. aktivitātē – nodrošinot nacionālā finansējuma iesaisti P&A cīņai ar Covid-19 sekām. Individuālo pētniecības projektu īstenošanai arī būs tieša ietekme uz Ekonomikas atveseļošanos, nodrošinot nepietiekamo publiskā sektora pētniecības cilvēkkapitālu caur šo projektu īstenošanu, jo atbilstoši Latvijas Viedās specializācijas stratēģijas monitoringa rezultātiem, tieši tas kā trūkums ir viens no galvenajiem faktoriem, kas ierobežo pētniecības ietekmi uz tautsaimniecības transformāciju uz augstāku pievienotas vērtības produktu un pakalpojumu ražošanu. Papildus, šiem pētniecībā ieguldītajiem individuālajiem pētniecības projektiem ir vidējā termiņā prognozējama to ekonomiskā atdeve aptuveni 33 – 90 milj. euro apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija |
| 4. | Cita informācija | Rīkojuma projekts tiešā veidā attiecas uz budžeta un finanšu politiku |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Augstākās izglītības institūcijas un zinātniskās institūcijas, zinātnieki |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums atstās pozitīvu ietekmi uz tautsaimniecību. Stiprinot Latvijas zinātnieku zinātnisko kvalifikāciju, tiks celts akadēmiskā un zinātniskā (zinātnieku) amata prestižs, stiprināta augstskolu un zinātnisko institūtu darbība un uzlabota to pārvaldība, celta zinātnisko institūciju kapacitāte ārējā finansējuma piesaistē, augstākās izglītības un zinātnes kopējā kvalitāte, tiks turpināta virzība uz izcilību un starptautisko konkurentspēju, kas viss kopumā radīs pozitīvu ietekmi uz valsts ekonomiku.  |
| 3. | Administratīvo izmaksu monetārs novērtējums | Administratīvās izmaksas gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, kuru veido juridiskas personas, – 2000 *euro*.  |
| 4. | Atbilstības izmaksu monetārs novērtējums | Projekts neparedz izmaksas, kas fiziskai personai vai juridiskai personai varētu rasties projektā ietverto atbilstības prasību izpildi. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **2 455 983** | **0** | **0** | **0** | **0** | **0** |
| 2.1. valsts pamatbudžets | *0* | *2 455 983* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 2 455 983** | **0** | **0** | **0** | **0** | **0** |
| 3.1. valsts pamatbudžets | *0* | *- 2 455 983* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 2 455 983 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija | Izdevumus 2020. gadā sedz no valsts budžeta programmas 02.00.00 “Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas”. Izglītības un zinātnes ministrijai normatīvajos aktos noteiktajā kārtībā sagatavos un iesniegs Finanšu ministrijā pieprasījumu par līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” atbilstoši faktiski nepieciešamajam apmēram (ņemot vērā konkursa pieteikumu iesniegšanas rezultātus).Kopš 2018. gada fundamentālo un lietišķo pētījumu projektu (turpmāk – FLP) programmā ir novērojama ļoti aktīva pieteikšanās no Latvijas zinātnisko institūciju puses, taču pieejamais finansējums ļauj nodrošināt tikai ļoti nelielas daļas projektu finansēšanu. Ņemot vērā, ka 2018. gada FLP abos konkursos tika iesniegti 725 projektu iesniegumi un ka starptautiskie eksperti 75% no tiem novērtēja virs kvalitātes sliekšņa, finansējums tika piešķirts ļoti zemam skaitam virs kvalitātes sliekšņa novērtēto projektu – 2018.gada 1.projektu konkursa – 21 % no virssliekšņa projektiem, 2. uzsaukumā – 18 % no virssliekšņa projektiem. 2018.gada 1. konkursa rezultātā finansējums piešķirts 61 projektam 17 871 010 *euro* apmērā, savukārt, 2. konkursa rezultātā finansējums tika piešķirts 41 projektam 8 169 348 *euro* apmērā. 2019. gadā tika izsludināts viens projektu iesniegumu konkurss, kura ietvaros tika iesniegti 414 pieteikumi, no tiem 282 jeb 73% novērtēti virs kvalitātes sliekšņa. 2019. gada konkursa rezultātā īstenošanai tika apstiprināti 47 projekti (kas ir 12% procenti no visu atlases ietvaros iesniegtajiem pieteikumiem jeb 17% no visiem virssliekšņa projektiem) par kopējo finansējumu 13 783 347 *euro*. Līdzīga situācija ir Eiropas Savienības pētniecības un inovācijas pamatprogrammas “Apvārsnis 2020” rīkotajos konkursos. Augstā līmeņa grupa ES pētniecības un inovāciju programmu ietekmes vairošanai savā ziņojumā ir minējusi, ka finansējumu nepieciešams nodrošināt vismaz 30% augsti novērtētajiem projektiem, lai panāktu vislabāko projektu atdevi un ietekmi uz attīstību.2020. gada projektu iesniegumu konkursa ietvaros tika iesniegti 397 pieteikumi, no tiem 300 jeb 76% novērtēti virs kvalitātes sliekšņa. 2019. gada konkursa rezultātā īstenošanai tika apstiprināti 42 projekti (kas ir 11% procenti no visu atlases ietvaros iesniegtajiem pieteikumiem jeb 14% no visiem virssliekšņa projektiem) par kopējo finansējumu 12 835 428 *euro*. Vairāk informācijas www.lzp.gov.lv.Ņemot vērā iepriekš minēto, šobrīd tiek finansēti tikai 14-21% no virssliekšņa novērtētiem projektiem un līdz ar to veidojas situācija, ka paliek liels nefinansētu, bet kvalitatīvu projektu pieteikumu. Līdz ar to rīkojuma projekts paredz, ka finansējumu piešķir atbilstoši faktiski nepieciešamajam apmēram (ņemot vērā konkursa pieteikumu iesniegšanas rezultātus). |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par konkursu tiks publiskota saskaņā ar spēkā esošo normatīvo regulējumu - Ministru kabineta 2017. gada 12. decembra noteikumiem Nr. 725 “Fundamentālo un lietišķo pētījumu projektu izvērtēšanas un finansējuma administrēšanas kārtība”. |
| 2. | Sabiedrības līdzdalība projekta izstrādē | Nav paredzēta |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Ministrija, zinātniskās institūcijas un augstākās izglītības iestādes, zinātnieki |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. Projekts neietekmē pārvaldes funkcijas un institucionālo struktūru.Jaunu institūciju izveide, institūciju likvidācija vai reorganizācija nav paredzēta.Projekts tiks īstenots esošo cilvēkresursu ietvaros. |
| 3. | Cita informācija | Nav |

Izglītības un zinātnes ministre Ilga Šuplinska

Laudere 67047895

marika.laudere@izm.gov.lv

1. https://m.likumi.lv/doc.php?id=296661 [↑](#footnote-ref-1)
2. Informatīvais ziņojums par Eiropas pētniecības telpas aktivitātēm cīņai pret koronavīrusa izraisīto Covid-19 pandēmiju “Par Eiropas Savienības 2020.gada 7.aprīļa augsta līmeņa videokonferenci “Eiropas pētniecības un inovāciju atbilde uz notiekošo slimību uzliesmojumu, ko izraisījis jaunais koronavīruss” izskatāmajiem jautājumiem”, kurš ir ticis izskatīts un pieņemts zināšanai 2020.gada 7.aprīļa Ministru kabineta sēdē. [↑](#footnote-ref-2)
3. https://ec.europa.eu/info/files/first-eravscorona-action-plan-short-term-coordinated-reseach-and-innovation-actions\_en [↑](#footnote-ref-3)